*Съобщение до медиите*

*София, 05.05.2020 г.*

**Фонд „Обединени срещу COVID-19“ разпредели над 960 000 лв. в цялата страна**

*За две седмици постъпиха близо 700 проекта, финансират се 106 от тях*

Осем болници, 13 неправителствени организации и три общини са сред кандидатите, получили финансиране от [фонд „Обединени срещу COVID-19“](http://www.United4BG.org) след второто и последно набиране на проектни предложения. Ако във фонда постъпят нови дарения, ще бъдат финансирани още от вече подадените кандидатури. Одобрени във втория кръг са общо 32 проекта на стойност 287 509 лв. Отпуснатата максимална сума на една организация е 10 000 лв.

След двата кръга за набиране на кандидатури фондът подпомага общо 106 лечебни заведения, граждански организации, общини, читалища, както и социални инициативи на микро и малки предприятия от цяла България. С общо 961 493 лв. ще се осигурят медицинска апаратура, оборудване и защитни средства, необходими за обслужване на пациенти с коронавирус, а също така хранителни продукти, лекарства и защитни средства за самотни възрастни хора, болни, деца, безработни, бедни и други уязвими групи.

[Фонд „Обединени срещу COVID-19“](http://www.United4BG.org) е създаден по инициатива на Български дарителски форум, Фондация „Америка за България“, Посолството на САЩ в България и Американската търговска камара в България, за да подкрепи местни общности в България, пострадали от кризата с коронавируса.

За две седмици в него бяха получени общо 693 кандидатури. Най-много – 303, са от неправителствени организации, следвани от 110 общини и 100 читалища. Нужда от финансиране обявиха също 55 болници и 26 други лечебни заведения. Най-активни бяха кандидатите от малки градове. Сто организации предложиха дейности с регионален или дори национален обхват.

Пълните списъци на одобрените проекти от двата кръга на кандидатстване можете да видите тук: [кръг 1](https://www.dfbulgaria.org/wp-content/uploads/2020/04/UNITED-Approved-24.04.20-BG.pdf) и [кръг 2](https://www.dfbulgaria.org/wp-content/uploads/2020/05/UNITED-Approved-Round-2-BG.pdf).

Инициаторите благодарят на щедрите дарители до момента: Фондацията на „Кока-Кола“, Фондация „Америка за България“, „КонтурГлобал Марица Изток 3“, NEPI Rockcastle, фондация „Лъчезар Цоцорков“, ИНГ Банк Н.В., „Прогрес софтуер“, Ситибанк България, „Джонсън & Джонсън България“, УниКредит Булбанк, „Главболгарстрой холдинг“, TELUS International Europe, Цецка и Гроздан Караджови, Светозар Георгиев, фондация „Тръст за социална алтернатива“, „ЕЙ И ЕС – 3С Марица Изток 1“, „Парафлоу Комуникейшънс“, „Майлан“, фондация „Благотворител“, AIG Europe S.A. (Bulgaria branch), „Фадата“, Росен Иванов, Красимир Ненов, „Тайтън Машинъри България“, „И Екс Ел сървиз България“, клуб „Зелена стъпка“ и още шестима индивидуални дарители.

Желаещите да помогнат в борбата за излизане от кризата могат да го направят на следната банкова сметка:

Обединена българска банка

IBAN BG06UBBS80021026072940

BIC UBBSBGSF

Български дарителски форум

 \_\_\_\_\_\_\_\_\_

***За повече информация за медии:***

*Екатерина Попова, Български дарителски форум,* [*epopova@dfbulgaria.org*](mailto:epopova@dfbulgaria.org)

*Христина Нинова, Фондация „Америка за България“,* [*hninova@us4bg.org*](mailto:hninova@us4bg.org)

*Даниел Киряков, Американска търговска камара,* [*daniel@amcham.bg*](mailto:daniel@amcham.bg)